b"\n_START_ARTICLE_\nIvan Sokolov\n_START_SECTION_\nResultats destacats en competici\xc3\xb3\n_START_PARAGRAPH_\nEn Sokolov va guanyar el fort torneig Memorial Vidmar, de Portoro\xc5\xbe, el 1987 (empatat a punts amb Uwe Boensch); posteriorment repetiria vict\xc3\xb2ria el 1993 (en solitari, per davant de Predrag Nikoli\xc4\x87)._NEWLINE_El 1988 va guanyar el Campionat de Iugosl\xc3\xa0via, i el mateix any tamb\xc3\xa9 va guanyar, empatat al primer lloc amb Bor\xc3\xads Gulko, el Festival d'escacs de Biel._NEWLINE_Posteriorment es proclam\xc3\xa0 Campi\xc3\xb3 dels Pa\xc3\xafsos Baixos en dues ocasions, els anys 1995 i 1998._NEWLINE_Probablement la seva vict\xc3\xb2ria m\xc3\xa9s coneguda fou la que aconsegu\xc3\xad contra en Garri Kasp\xc3\xa0rov el 1999 a Wijk aan Zee, en una partida en qu\xc3\xa8 Sokolov va aconseguir superar la llegend\xc3\xa0ria preparaci\xc3\xb3 d\xe2\x80\x99obertures prepartida d'en Kasp\xc3\xa0rov. El 2000 guany\xc3\xa0 el torneig de Vlissingen._NEWLINE_A finals de 2005, va participar en la Copa del m\xc3\xb3n de 2005 a Khanti-Mansisk, un torneig classificatori per al cicle del Campionat del m\xc3\xb3n de 2007, on tingu\xc3\xa9 una actuaci\xc3\xb3 discreta, i fou eliminat en tercera ronda per Vlad\xc3\xadmir Malakhov._NEWLINE_L'abril de 2007, empat\xc3\xa0 als llocs 2n-4t amb Daniel Fridman i Bor\xc3\xads Gu\xc3\xa9lfand al torneig actiu del Festival d'escacs de Ca\xc3\xb1ada de Calatrava (el campi\xc3\xb3 fou Aleksei X\xc3\xadrov), i posteriorment el mateix mes fou 4t al I Magistral Ruy L\xc3\xb3pez, de categoria XV, celebrat a Zafra (el campi\xc3\xb3 fou Gabriel Sargissian). Tamb\xc3\xa9 el 2007, fou 3r al super-torneig \xe2\x80\x9cB\xc3\xb2snia\xe2\x80\x9d, a Sarajevo, on hi puntu\xc3\xa0 (+2 -2 =6), rere Serguei Movsessian (1r) i Borki Predojevic (2n)._NEWLINE_El 2010, empat\xc3\xa0 als llocs 2n-7\xc3\xa8 amb Aleksei Dr\xc3\xa9iev, Dmitri Andreikin, Vlad\xc3\xadmir Fedoss\xc3\xa9iev, Oleksandr Aresxenko i Konstant\xc3\xadn Sak\xc3\xa0iev al Memorial Txigorin (el campi\xc3\xb3 fou Eltaj Safarli). El 2011, empat\xc3\xa0 als llocs 1r-6\xc3\xa8 amb Vlad\xc3\xadmir Baklan, Iuri Kuz\xc3\xbabov, Kamil Miton, Jon Ludvig Hammer i Illia Nyjnyk a l'MP Reykjavik Open. L'abril de 2011 empat\xc3\xa0 als llocs 2n-5\xc3\xa8 al fort Festival de Nakhchivan, a l'Azerbaidjan, amb Aleksandr Ip\xc3\xa0tov, Paco Vallejo, i Zolt\xc3\xa1n Alm\xc3\xa1si (el campi\xc3\xb3 fou Anton Korobov)._NEWLINE_El 2012, empat\xc3\xa0 als llocs 1r\xe2\x80\x933r amb Jonny Hector i Ivan Txepar\xc3\xadnov a la Politiken Cup a Copenhague, Dinamarca._NEWLINE_El mateix any, empat\xc3\xa0 al segon lloc a l'Obert de Reykjavik (el campi\xc3\xb3 fou Fabiano Caruana)._NEWLINE_El 2013 empat\xc3\xa0 als llocs 4t-5\xc3\xa8 amb Loek van Wely al fort 21\xc3\xa8 Torneig Sigeman & Co (torneig de Categoria XV), (el campi\xc3\xb3 fou Richard Rapport)"